प्रधानमंत्री नरेंद्र मोदी के आह्वान पर खादी विलेज इंडस्ट्री कमीशन (KVIC) द्वारा शुरू किए गए हनी मिशन के पूरक के तौर पर मंगलवार को वाराणसी में 10,000 पौधे लगाए गए। इन पौधों को सहजन (ड्रमस्टिक) कहा जाता है। सहजन का इस्तेमाल कैंसर सहित कई बीमारियों को रोकने में किया जाता है। यह पौधे वाराणसी जिले के गांधी आश्रम सेवापुरी से कस्तूरबा गर्ल्स इंटर कॉलेज तक सड़क के दोनों किनारों लगाए गए। इन पौधों से अच्छी खासी कमाई की जा सकती है। हम आपको बताएंगे कि सहजन की खेती कैसे की जाती है और इससे कैसे इनकम की जा सकती है।